Skaterlag saam met top-komediante op ShowMax | Maroela Media
Die Skerpskerts Comedy Festival (Foto: Verskaf)
Die Skerpskerts Comedy Festival by vanjaar se Aardklop Nasionale Kunstefees het 'n tuiste geskep waar teatergangers kon vergeet van die leed in die land en so 'n bietjie lag.
As jy dié komedie misgeloop het, is dit nie te laat nie. Jy kan nou saam met Schalk Bezuidenhout en ander komediante skater oor alles van die stand van die land tot die sin van jou bestaan wanneer dié program op 8 Desember op ShowMax beskikbaar gestel word.
Bezuidenhout maak grappe saam met Melt Sieberhagen en Hannes Brümmer, nog twee van die voorste lag-vervaardigers in die land. Hulle woordspel, sosiale kommentaar en skerp waarnemings sal jou weer hoop gee om die nuwe dag in die oë te kyk.
Vir jou lekker lag-medisyne, druk "speel" en sit terug: jy's in vir 'n behoorlike dosis van die heel beste medisyne. Tensy jy dikbek wil bly?